TÖÖVÕTULEPING nr

(hiliseima digitaalallkirja kuupäev)

**Riigimetsa Majandamise Keskus**, edaspidi **tellija**, keda esindab [Vali sobiv] [Vali kuupäev] [Vali sobiv] nr [Sisesta number] alusel [Sisesta ametinimetus] [Sisesta eesnimi ja perekonnanimi] , ühelt poolt,

ja edaspidi **töövõtja**, keda esindab [Vali sobiv] alusel teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva raamlepingu, edaspidi **leping**, riigihanke „**Pesupesemise teenuse tellimine**“ (viitenumber 275349) tulemusena alljärgnevas:

1. **Üldsätted**
   1. Lepingu lahutamatuteks osadeks on riigihanke alusdokumendid (edaspidi hanke alusdokumendid), töövõtja pakkumus, lepingu muudatused ja lisad. Vastuolude korral hanke alusdokumentide ja töövõtja pakkumuse vahel prevaleerib hanke alusdokument.
   2. Tellija sõlmib lepingu täitjaga, tuginedes täitja pakkumusele, lepingus fikseeritud täitja avaldustele ja kinnitustele ning eeldades heas usus täitja professionaalsust ja võimekust lepingut nõuetekohaselt täita. Alltöövõtjate kasutamise korral jääb lepingu nõuetekohase täitmise eest tellija ees vastutavaks täitja.
   3. Töövõtja omab lepingu täitmiseks vajalikke kehtivaid lubasid, registreeringuid, esindusõigusi ja sertifikaate ning nende lõppemisel lepingu kehtivusperioodil kohustub neid pikendama/uuendama. Kui lubade, registreeringute, esindusõiguste ja sertifikaatide pikendamine ei ole võimalik temast sõltumata asjaoludel, on täitja kohustus tellijat sellest koheselt teavitada.
   4. Lepingul on selle sõlmimise hetkel järgmised lisad:

Lisa 1 - Tehniline kirjeldus (vastavalt hankeosale)

Lisa 2 – Saatelehe näidis

1. **Lepingu ese**
   1. Lepingu ese on töövõtja poolt tellijale osutatav pesupesemise teenus vastavalt pesu hooldusnõuetele (edaspidi teenus). Vajadusel sisaldab teenus ka valgendamist, plekkide eemaldamist ja triikimist. Teenuse hulka kuulub ka pesu komplekteerimine, pakendamine ja transport jms. Teenus on kirjeldatud lisas 1 „Tehniline kirjeldus“.
   2. Tellijal on õigus sõlmitava lepingu alusel tellida ka muid pesupesemisega seotud teenuseid ning osta kaupu, mis on täitja teenusevalikus, kuid mida ei ole käesolevas riigihankes küsitud ja pakkumuses fikseeritud, vastavalt täitja hinnakirjale või võttes täiendav pakkumuse.
   3. Leping on sõlmitud ja täitja osutab tellijale teenust järgneva(te)s hanke osa(de)s:

*Osa 1 –Sagadi metsakeskus*

*Osa 2 – Simisalu loodusmaja*

*Osa 3 – Ojaäärse loodusmaja*

*Osa 4 – Mändjala loodusmaja.*

1. **Lepingu täitmine**
   1. Pakutav teenus peab vastama riigihanke alusdokumentides, lepingus ja selle lisades sätestatud nõuetele ja asjaomasele teenusele tavapäraselt esitatavatele nõuetele.
   2. Lepingu täitmine toimub vastavalt poolte vahel kokkulepitud graafikule ja esitatud vajaduspõhistele tellimustele. Graafiku muutmine toimub mõjuvatel põhjustel või hooaegade vaheldumisest tingituna vastavalt poolte kokkulepetele.
   3. Teenuse täitmise tähtajast mitte kinnipidamisel mõjuvatel põhjustel (raskendatud teeolud vms) informeerib täitja sellest koheselt tellijat ning lepitakse kokku uus tähtaeg, mis võib tähendada täitjale lisasõitu oma kuludega graafikuvälisel ajal.
2. **Teenuse üleandmine ja vastuvõtmine** 
   1. Teenuse üleandmine ja vastuvõtmine, teenuse osutamise tähtajad ning osutatud teenuse üleandmine tellijale toimub vastavalt tehnilises kirjelduses kirjeldatule (lepingu lisa 1). Saatelehe näidis on toodud lepingu lisas 2.
   2. Lisaks saatelehtedele koostab täitja 1 kuu jooksul osutatud teenuse kohta koondakti (eelnevalt kokkulepitud objektide, kontaktisikute või pesuliikide või muude gruppide kaupa) ning esitab selle kontaktisikule allkirjastamiseks, kui ei ole kokku lepitud teisiti. Koondakti vorm ja selle täpne sisu kooskõlastatakse tellijaga. Tellijal on õigus nõuda koondakti esitamist ka tellija haldustarkvaras.
   3. Koondaktis fikseeritakse 1 kuu jooksul reaalselt osutatud teenuse maht, teenuse osutamise kuupäevad, objektid, maksumused objektide lõikes ja muu vajalik info, võttes aluseks saatelehel kajastatud andmed.
   4. Kvaliteedi hindamine ehk pestud pesu vastuvõtt toimub kolme tööpäeva jooksul arvates pesu kättesaamisest tellija poolt. Tellija esitab töövõtjale oma pretensioonid, edaspidi **vastuväited**, seoses teenuse mittevastavusega lepingule 3 (kolme) päeva jooksul arvates pestud pesu kättesaamisest tellija poolt.
   5. Teenus loetakse tellija poolt vastu võetuks, kui tellija ei ole esitanud vastuväiteid punktis 4.3 nimetatud tähtaja jooksul.
   6. Juhul, kui tellija esitab oma vastuväited, peab töövõtja oma kulu ja vahenditega kõrvaldama teenuse osutamisel esinenud puudused. Sellisel juhul loetakse teenus vastu võetuks, kui töövõtja on teinud parandused ja tellijal ei ole enam vastuväiteid.
      1. Mittekvaliteetselt pestud pesu kuulub täitja poolt teistkordsele pesemisele 7 (seitsme) tööpäeva jooksul töövõtja kulu ja vahenditega.
      2. Kui on esemeid läinud kaotsi või on pesu saanud kahjustada, siis tekkinud kahju tuleb hüvitada kas eseme asendamisega samaväärsega või kulud hüvitada kokkuleppel tellijaga.
   7. Pärast osutatud teenuse vastuvõtmist ja koondakti allkirjastamist tellija poolt on töövõtjal õigus lepinguga kokkulepitud tasule.
3. **Poolte õigused ja kohustused**
   1. Täitjal on õigus:
      1. teha tellijale ettepanekuid teenuse parema organiseerimise osas;
      2. saada lepinguliste kohustuste täitmise eest kokkulepitud tasu
   2. Täitja kohustub:
      1. osutama teenuse vastavalt lepingus määratletud tingimustele, kvaliteetselt ja õigeaegselt, valides teenuse osutamiseks oma äranägemisel vajalikud meetodid ning juhindudes seejuures lepinguga saavutatavast eesmärgist;
      2. tagama teenuse osutamiseks lepinguga kokkulepitud tasu eest vajaliku tööjõu, vahendid, materjalid jms mis on vajalikud eesmärgi saavutamiseks;
      3. tagama ohutud töövõtted, ohutustehnika ja tööohutuse nõuete täitmise, järgima teenuse osutamisel hoonete kasutajate poolt kehtestatud eeskirju;
      4. tellijat koheselt teavitama, kui ta ei saa kokkulepitud tähtajal teenust osutada ja/või teenuse osutamisel tekivad takistused, mis ei võimalda teenust kokkulepitud ajaks ära teha või takistavad muul viisil teenuse osutamist;
      5. hüvitama tema süül tellijale ja/või kolmandatele isikutele tekitatud kahju;
      6. tellija nõudmisel esitama informatsiooni (maht ja otstarve) alltöövõtjate kohta. Juhul, kui vastavasisuline informatsioon on esitatud enne lepingu sõlmimist, peab täitja kooskõlastama eelnevalt eespool nimetatud isikute vahetumise.
   3. Tellijal on õigus:
      1. jooksvalt kontrollida lepingust tulenevate kohustuste täitmist ja nõuda igal ajal informatsiooni lepingu täitmise kohta;
      2. konsulteerida vajadusel täitjaga lepingu esemega seotud küsimustes;
      3. teha täitjale ettepanekuid teenuse organiseerimise ja muudatuste osas;
      4. nõuda täitja süül tekkinud kahjude korvamist ja mittekvaliteetse teenuse ümber tegemist täitja poolt ilma täiendavat tasu maksmata;
      5. kontrollida täitja poolt esitatud arvete, kalkulatsioonide ja muude kulutuste vastavust tegelikkusele, seejuures vajadusel küsida alltöövõtjate arvete esitamist;
      6. nõuda teenuse osutamise katkestamist või lõpetamist, kui teenuse osutamisel selgub, et teenus ei vasta lepingutingimustele. Tellija keeldumisel teenuse osutamisest peab täitja osutama tellijale nõuetekohase teenuse. Nõuetekohase teenuse osutamiseni tellijale loetakse täitja teenuse osutamisega viivitanuks.
   4. Tellija kohustub:
      1. vastama mõistliku aja jooksul kõikidele täitja poolt esitatud taotlustele juhiste täpsustamiseks;
      2. informeerima täitjat esimesel võimalusel probleemidest, mis on seotud teenuse osutamisega.
4. **Lepingu maksumus ja maksetingimused**
   1. Lepingu maksimaalne kogumaksumus on *Osa 1 puhul 50 000 eurot; Osa 2 puhul 10 000 eurot; Osa 3 puhul 2000 eurot; Osa 4 puhul 3000* eurot, millele lisandub käibemaks seaduses sätestatud juhul.
   2. Punktis 7.1 toodud kogumaksumus on eeldatav ning ei ole tellijale täitmiseks kohustuslik. Lepingu tegelik kogumaksumus selgub lepingu lõppemisel selle alusel tehtud tellimuste ja tasutud arvete põhjal.
   3. Tellija maksab töövõtjale teenuse osutamise eest tasu järgmiselt:

*Osa 1 – Sagadi metsakeskus*

* + 1. *Hotelli ja hosteli esemed summas …………… eurot iga pestud pesukilogrammi eest;*
    2. *Restorani ja härrastemaja esemed* *summas …………… eurot iga pestud pesukilogrammi eest;*
    3. *Eripesu vajavad esemed:*
       1. Tekk summas ……eurot iga pestud eseme tüki kohta;
       2. Padi summas ……eurot iga pestud eseme tüki kohta;
       3. Madratsikott summas ……eurot iga pestud eseme tüki kohta;
       4. Voodikate summas ……eurot iga pestud eseme tüki kohta;
       5. Kardinad summas ……eurot iga pestud pesukilogrammi kohta;
       6. Kaltsuvaip summas ……eurot iga pestud pesukilogrammi kohta.

Osa 2 – Simisalu loodusmaja

* + 1. Loodusmaja esemed, sealhulgas: voodilina, tekikott, padjapüür, saunalina, käterätik, jalarätik summas …………… eurot iga pestud pesukilogrammi eest.

Osa 3- Ojaäärse loodusmaja

* + 1. Loodusmaja esemed, sealhulgas voodilina, tekikott, padjapüür, saunalina, käterätik, jalarätik summas …………… eurot iga pestud pesukilogrammi eest.

Osa 4- Mändjala loodusmaja

* + 1. Loodusmaja esemed: voodilina, tekikott, padjapüür, saunalina, käterätik, jalarätik summas …………… eurot iga pestud pesukilogrammi eest.
  1. Lepingu punktis 6.3 nimetatud ühikuhinnad on lõplikud ning sisaldavad kõiki lepingu täitmiseks vajalike kulusid. Punktis 6.3 kokku lepitud hindadele lisandub käibemaks.
  2. Arveldusperiood on 1 (üks) kalendrikuu. Töövõtja esitab arve üks kord kuus viimase kuupäeva seisuga. Tellija poolt allkirjastatud koondakt on arve esitamise aluseks.
  3. Tellija tasub osutatud teenuse eest töövõtja poolt esitatud arve(te) alusel. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.
  4. Tellija tasub töövõtjale 14 (neljateist) päeva jooksul arve saamisest.

1. **Poolte vastutus**
   1. Pooled kannavad teineteise ees vastutust lepingu järgsete kohustuste mittenõuetekohase täitmise või täitmata jätmise korral vastavalt lepingu sätetele ja kehtivatele õigusaktidele.
   2. Täitja vastutab igasuguse lepingurikkumise eest, eelkõige kui teenus ei vasta lepingus ja selle lisades kokkulepitud nõuetele. Teenus ei vasta lepingu nõuetele muu hulgas ka juhul, kui täitja poolt pakutaval teenusel ei ole kokkulepitud omadusi, teenust ei ole osutatud kokkulepitud tähtajaks, kokkulepitud mahus, ettenähtud sagedusega, täitja ei esita teenuse osutamise kohta nõuetekohast dokumentatsiooni, jätab tellijale lepingu täitmise kohta informatsiooni esitamata vms.
   3. Täitja vastutab lepingu tingimustele mittevastavuse (puuduste) eest, kui mittevastavus on olemas juhusliku hävimise ja kahjustumise riisiko ülemineku ajal tellijale ning kui lepingu tingimustele mittevastavus avastatakse (s.t et puuduseid ei olnud võimalik nende tavapärase ülevaatuse käigus avastada, nn varjatud puudused) pärast nimetatud riisiko üleminekut tellijale.
   4. Juhul, kui täitja täidab lepingut mittenõuetekohaselt, siis tellijal on õigus keelduda teenuse vastuvõtmisest ja hinna tasumise kohustuse täitmisest ning esitada täitjale lepingus sätestatud viisil kohustuse täitmise nõue pärast kohustuse rikkumisest teadasaamist, andes täitjale mõistliku tähtaja lepingu täitmiseks. Nõuetekohase teenuse üleandmiseni tellijale loetakse täitja teenuse üleandmisega viivitanuks. Täiendavat tähtaega ei anta, kui tellijal ei ole enam huvi selle teenuse vastu.
   5. Juhul, kui tellijale üleantav teenus ei vasta lepingu tingimustele, siis tellijal on õigus nõuda täitjalt mittevastava teenuse asendamist lepingu tingimustele vastava teenusega.
   6. Tellija on kohustatud teavitama täitjat e-posti teel teenuse lepingu tingimustele mittevastavusest 30 päeva jooksul arvates sellest, kui tellija sai teada teenuse lepingu tingimustele mittevastavusest. Teates kohustub tellija nõudma täitjalt kohustuse täitmist, andes ühtlasi lepingu kohaseks täitmiseks täitjale mõistliku tähtaja, mis ei tohi olla üldjuhul pikem kui 10 päeva, kui ei ole kokku lepitud teisiti.
   7. Teenuse tähtaegselt täitmata jätmise korral on tellijal õigus nõuda täitjalt leppetrahvi kuni 0,25% tähtaegselt täitmata teenuse maksumusest päevas iga täitmisega viivitatud päeva eest, kuid mitte vähem kui 200 (kakssada) eurot.
   8. Juhul kui täitja rikub muud lepingujärgset kohustust kui teenuse tähtaegne osutamine, siis on tellijal õigus nõuda täitjalt leppetrahvi summas 300 kolmsada eurot iga rikkumise eest ning lisaks leppetrahvi nõudele nõuda ka kohustuse täitmist. Kui lepingus on kokku lepitud teistsugune leppetrahvi määr mõne konkreetse kohustuse rikkumise puhuks, siis kohaldatakse lepingus konkreetselt selle rikkumise puhuks eraldi kokku lepitud leppetrahvimäära.
   9. Tellijal on õigus nõuda lepingu olulise rikkumise eest leppetrahvi kuni 3000 (kolm tuhat) eurot ning leping(ust) üles öelda/ taganeda.
   10. Juhul, kui tellija viivitab arve tasumisega, on täitjal õigus nõuda tellijalt võlaõigusseaduse § 113 lg 1 sätestatud viivist tähtajaks tasumata summalt iga tasumisega viivitatud päeva eest, tingimusel, et viivitusest on tellijale teada antud 30 päeva jooksul selle tekkimisest. Viivise kogusuurus ei ületa 10% viivituses oleva summa suurusest.
   11. Lepinguga võetud kohustuste mittetäitmise või mittenõuetekohase täitmisega tellijale tekitatud kahju korral kohustub täitja taastama kahju tekitamisele eelnenud olukorra või hüvitama tellija poolt olukorra taastamiseks kantud kulud.
   12. Leppetrahvid ja viivised tasutakse 28 päeva jooksul vastava nõude saamisest arvates. Tellijal on õigus arvestada tellija poolt esitatud leppetrahvi nõuete summad ja kahjuhüvitiste summad maha täitjale tasumisele kuuluvast tasust.
   13. Leppetrahvide ja viiviste nõudeõigus on 180 päeva alates vastava rikkumise avastamisest arvates.
   14. Leppetrahv on kokkulepitud kohustuse täitmise tagamiseks, mitte kohustuse täitmise asendamiseks. Leppetrahvi nõudmine ei võta tellijalt õigust nõuda täiendavalt lepingu rikkumisega tekitatud kahju hüvitamist.
2. **Poolte esindajad ja kontaktandmed**
   1. Tellija esindaja on

*Osa 1 - RMK Külastuskorraldusosakond, Sagadi metsakeskuse juhataja Helen Luks, tel. 5024492, helen.luks@rmk.ee*

*Osa 2 - RMK Külastuskorraldusosakond, Põhja-Eesti piirkonna juht Jaanus Käärma, tel. 513 9648, jaanus.kaarma@rmk.ee*

*Osa 3 - RMK Külastuskorraldusosakond, Põhja-Eesti piirkonna teabejuht Tiina Paltser, tel. 53440549, tiina.paltser@rmk.ee*

*Osa 4 - RMK Külastuskorraldusosakond, Lääne-Eesti piirkonna juht Aili Küttim, tel. 515 8921, aili.kuttim@rmk.ee*

* 1. Töövõtja esindaja on tel e-post

1. **Teadete edastamine**
   1. Lepinguga seotud teated edastatakse telefoni või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated loetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
2. **Vääramatu jõud**
   1. Lepingust tulenevate kohustuste rikkumine on vabandatav, kui pool on rikkunud kohustust vääramatu jõu tõttu. Pooled loevad vääramatuks jõuks asjaolu, mida kohustust rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks, näiteks loodusõnnetusi, üldisi elektrikatkestusi, sõjategevust, blokaadi. Pooled ei loe vääramatuks jõuks täitja kolmandast isikust lepingupartneri suutmatust lepingut täita.
   2. Kui mistahes vääramatu jõu tingimustele vastav asjaolu tõi kaasa lepingu mittetäitmise lepingus või selle lisades ettenähtud tähtajal ning selle mõju on ajutine, on lepingust tulenevat kohustust rikkunud poole käitumine vabandatav üksnes ajal, mil vääramatu jõud kohustuse täitmist takistas.
   3. Pool, kes ei suuda oma kohustusi vääramatu jõu tõttu täita, peab viivitamatult teatama teisele poolele nimetatud olukorra tekkimisest ja lõppemisest. Mitteteatamine või mitteõigeaegne teatamine võtab poolelt õiguse viidata rikkumise vabandatavusele, s.o vääramatu jõu esinemisele ning teavitamise kohustust rikkunud pool vastutab lepingulise kohustuse rikkumise eest vastavalt lepingus sätestatule.
   4. Kui vääramatu jõu mõju on alaline ning ei võimalda pooltel täita lepingulisi kohustusi täielikult või osaliselt, on pooltel õigus leping üles öelda või taganeda, tehes teisele poolele vastava lepingust ülesütlemis- või taganemisavalduse.
3. **Lepingu lõppemine ja lõpetamine** 
   1. Leping jõustub mõlema poole poolsel allkirjastamisel ning kehtib 24 kuud jõustumisest arvates või kuni punktis 6.1 toodud lepingu maksimaalse maksumuse täitumiseni, sõltuvalt kumb tingimus täitub varem.
   2. Juhul, kui lepingu alusel sõlmitud hankeleping või tellimus kehtib ka pärast punktis 11.1 toodud tingimustel lepingu lõppemist, kohaldatakse hankelepingule ja tellimusele tingimusi kuni hankelepingu või tellimuse täitmiseni.
   3. Lepingu muutmises võib kokku leppida riigihangete seaduses toodud alustel ja mahus.
   4. Lepingu muudatused kehtivad juhul, kui need on vormistatud kirjalikult. Kirjaliku vorminõude mittejärgimisel on lepingu muudatused tühised. Kõik lepingu muudatused jõustuvad pärast nende allkirjastamist poolte poolt või poolte määratud tähtajal.
   5. Tellijal on õigus igal ajal hankelepingu või tellimuse täitmise käigus nõuda tegevuste katkestamist või edasilükkamist, kui see on tingitud tellija vajadustest. Aja võrra, mil hankelepingu või tellimuse täitmine oli tellija soovil katkestatud või edasilükatud, lükkuvad edasi vastavate hankelepingu esemeks olevate tegevuste täitmise tähtpäevad.
   6. Tellijal on õigus leping igal ajal erakorraliselt üles öelda, kui tellijal puuduvad lepingu täitmiseks rahalised vahendid või kaob vastav vajadus. Tellija teatab täitjale sellekohasest soovist kirjalikult ette vähemalt 30 kalendripäeva.
   7. Poolel on õigus leping täiendava tähtajata üles öelda või lepingust taganeda, kui teine pool on lepingust tulenevaid kohustusi oluliselt rikkunud (oluline lepingurikkumine).. Olulise rikkumisena mõistavad pooled, kui:
      1. rikutakse lepingust tulenevaid kohustusi tahtlikult või raske hooletuse tõttu;
      2. täitja on jätnud tellija poolt antud täiendava tähtaja jooksul oma kohustused täitmata;
      3. täitja edastab tellijale teate täitmisest keeldumise kohta;
      4. esitatakse valeteavet või võltsitud andmeid;
      5. rikutakse konfidentsiaalsuskohustust;
      6. kohustuse rikkumine annab tellijale mõistliku põhjuse eeldada, et täitja ei täida kohustust ka edaspidi;
      7. täitjal esineb lepingu perioodil seadusrikkumisi lepingu esemeks oleva teenuste osutamisega;
      8. täitjal lõppevad lepingu täitmiseks vajalikud load ning täitja ei pikenda neid.
      9. täitja ei asu hankelepingut või tellimust täitma 14 kalendripäeva jooksul;
      10. täitja ei ole korduvalt täitnud lepingus või tellimuses sätestatud kohustusi;
   8. Lepingu või tellimuse ennetähtaegsel lõpetamisel on täitjal õigus saada tasu faktiliselt ja kohaselt teostatud töö eest. Täitjal ei ole õigust tasule, kui tellija on lepingu üles öelnud täitja poolt lepingu või hankelepingu või tellimuse olulise rikkumise tõttu.
   9. Tellijal on õigus leping erakorraliselt üles öelda, kui täitja suhtes on tehtud pankrotiotsus või on algatatud likvideerimisprotsess või täitjal lõppevad lepingu täitmiseks vajalikud load ja lubade pikendamine ei ole võimalik temast sõltumata asjaoludel.
   10. Tellijal on õigus leping igal ajal üles öelda või lepingust taganeda, teatades sellest täitjale vähemalt 90 päeva ette.
   11. Ülesütlemisel ei ole pooled kohustatud lepingut täitma. Pooled on lepingu üles ütlemisel või taganemisel kohustatud tagastama teineteisele lepingu lõpetamisele järgneva aja kohta juba ette üleantud võlaõigusseaduses sätestatud korras.
4. **Lõppsätted**
   1. Lepingu täitmisel ja lepingust tulenevate vaidluste korral lähtutakse Eesti Vabariigi õigusaktidest, kui pooled ei ole kokku leppinud teisiti.
   2. Lepingu täitmise keel on eesti keel, kui pooled ei ole kokku leppinud teisiti.
   3. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   4. Lepingu üksiku sätte kehtetus ei too kaasa kogu lepingu või lepingu teiste sätete kehtetust.
   5. Pooled kohustuvad mitte üle andma lepingu alusel saadud õigusi ja kohustusi kolmandale isikule (alltöövõtjale) ilma teise poole kirjaliku nõusolekuta.
   6. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.
   7. Leping on allkirjastatud digitaalselt.

**Poolte andmed ja allkirjad**

|  |  |
| --- | --- |
| **Tellija** | **Töövõtja** |
|  |  |
| Riigimetsa Majandamise Keskus |  |
| Registrikood 70004459 | Registrikood |
| Mõisa/3, Sagadi küla, Haljala vald, |  |
| 45403 Lääne-Viru maakond | Tel |
| Tel 676 7500 | E-post |
| E-post rmk@rmk.ee |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
|  |  |